b'\n_START_ARTICLE_\nLiteratura infantil\n_START_PARAGRAPH_\nLa literatura infantil \xc3\xa9s aquell conjunt d\'obres dirigides espec\xc3\xadficament per a nens. S\'acostuma a dividir en literatura infantil pr\xc3\xb2piament dita i literatura juvenil.\n_START_SECTION_\nEls trets de la literatura infantil\n_START_PARAGRAPH_\nS\xc3\xb3n molts els models descriptius proposats per a identificar la literatura infantil. Un dels m\xc3\xa9s autoritzats en l\'\xc3\xa0mbit espanyol correspon a l\'escriptor Miguel Delibes, qui li va adjudicar tres caracter\xc3\xadstiques\xc2\xa0: tema adequat, linialitat i brevetat. _NEWLINE_Tot i aix\xc3\xb2, l\'objecci\xc3\xb3 m\xc3\xa9s recurrent per parlar de literatura infantil \xc3\xa9s l\'abs\xc3\xa8ncia de trets espec\xc3\xadfics recurrents, ja que la majoria de caracter\xc3\xadstiques que s\'hi associen poden apar\xc3\xa8ixer a diversos g\xc3\xa8neres per a adults o tenir exemples contraris dins la mateixa literatura infantil. _NEWLINE_Un primer grup d\'arguments a favor de l\'especificitat afirma que la literatura infantil \xc3\xa9s m\xc3\xa9s senzilla, tant des del punt de vista argumental com a l\xc3\xa8xic. Tot i aix\xc3\xb2, com que en la majoria de llibres infantils hi ha una selecci\xc3\xb3 de vocabulari, les trames i al\xc2\xb7lusions poden ser for\xc3\xa7a complexes; mentre que hi ha literatura adulta de trama \xc3\xbanica i lineal, amb l\xc3\xa8xic esc\xc3\xa0s._NEWLINE_Si es considera que all\xc3\xb2 propi \xc3\xa9s la identificaci\xc3\xb3 del lector amb els personatges (nens i animals) sorgeixen, com a contraexemples, obres allunyades de l\'experi\xc3\xa8ncia infantil i por conseq\xc3\xbcent, dins la literatura adulta es troben g\xc3\xa8neres com la faula o narradors que adopten la veu d\'un nen._NEWLINE_Per als qui pensen que es tracta d\'obres m\xc3\xa9s curtes, se sol objectar l\'exist\xc3\xa8ncia de contes i microrrelats, de la mateixa manera que es contraposa el c\xc3\xb2mic o la novel\xc2\xb7la gr\xc3\xa0fica als qui afirmen que es tracta d\'obres il\xc2\xb7lustrades. Tampoc no \xc3\xa9s distintiva la funci\xc3\xb3 moral o did\xc3\xa0ctica, ja que existeix tot un g\xc3\xa8nere adult de gran tradici\xc3\xb3 que busca ensenyar i, a m\xc3\xa9s, no tota la literatura infantil pret\xc3\xa9n transmetre un missatge \xc3\xa8tic._NEWLINE_En definitiva, la manca de trets clars espec\xc3\xadfics comporta que la divisi\xc3\xb3 sorgeixi pel context d\'aparici\xc3\xb3, com les col\xc2\xb7leccions espec\xc3\xadfiques o les indicacions d\'edat a la contraportada. Aquestes edats varien segons els criteris editorials per\xc3\xb2, en general, s\'accepten les seg\xc3\xbcents divisions: prelectors, primers lectors (a vegades presenten una tipografia diferent) i fins als 10 i 12 anys, moment en qu\xc3\xa8 es passa a la literatura juvenil.  _NEWLINE_Des del punt de vista dels estudis literaris contemporanis, la literatura infantil ha assolit una nova dimensi\xc3\xb3, estretament relacionada amb la puixan\xc3\xa7a de la il\xc2\xb7lustraci\xc3\xb3 i l\'excel\xc2\xb7l\xc3\xa8ncia en la tasca editorial: la dimensi\xc3\xb3 art\xc3\xadstica.\n_START_SECTION_\nHist\xc3\xb2ria de la literatura infantil\n_START_PARAGRAPH_\nLa cr\xc3\xadtica liter\xc3\xa0ria coincideix a considerar el naixement de la literatura infantil en paral\xc2\xb7lel a la tradici\xc3\xb3n oral: de la falda a la rondalla. Aix\xc3\xad, l\'especialista Ana Garral\xc3\xb3n afirma que comen\xc3\xa7ar una hist\xc3\xb3ria de la literatura infantil des de l\'aparici\xc3\xb3 del llibre seria injust._NEWLINE_El conte popular o rondalla seria una articulaci\xc3\xb3 per a infants del mite cosmol\xc3\xb2gic fundacional, a partir del qual tamb\xc3\xa9 es desenvoluparien, ja en l\'\xc3\xa0mbit de l\'escriptura, les faules i els contes de fades._NEWLINE_M\xc3\xa9s endavant els relats de viatges i les robinsonades prendrien l\'espai de la literatura escrita. _NEWLINE_Tot aquest corpus literari arriba als nostres dies gr\xc3\xa0cies a les recopilacions, en especial les de Charles Perrault i els Germans Jacob i Wilhem Grimm. Aquest darrers ja advertien l\'any 1812 que els seu llibre no estava escrit pensant en els nens._NEWLINE_L\'anomenada edita d\'or de la literatura infantil es d\xc3\xb3na a la segona meitat del segle XIX a Anglaterra, quan la ci\xc3\xa8ncia i la fantasia es donen la m\xc3\xa0 en obres com la fonamental Alice in Wonderland de Lewis Carroll. El 1904, J.M. Barrie publica el ja cl\xc3\xa0ssic Peter Pan. Pr\xc3\xa8viament, l\'ingent obra de William Blake i Charles Dickens, les teories de la llibertat pedag\xc3\xb2gica i del nen an\xc3\xa0rquic, aix\xc3\xad com el nonsense d\'Edward Lear i l\'aventura cientificista de Jules Verne havien aplanat el cam\xc3\xad. A l\'\xc3\x80merica Llatina destacar\xc3\xa0 la nursery de Rafael Pombo ._NEWLINE_La renovaci\xc3\xb3n europea del conte moral arribar\xc3\xa0 amb el mite del nen de fusta: Pinocchio, de Carlo Collodi. Albert Twain, amb el seu anti-model Tom Sawyer, i L.M. Alcott, amb les seves mod\xc3\xa8liques donetes, ho faran als Estats Units. _NEWLINE_La decad\xc3\xa8ncia de l\'aventura cl\xc3\xa0ssica, d\'Stevenson a Kipling, va donar pas a la literatura "de colles", amb Enid Blyton al capdavant. _NEWLINE_La fantasia i la multiplicitat assoliran el seu cl\xc3\xadmax amb obres com The Wonderful Wizard of Ozz, de L.F. Baum, I The Magic Pudding, de Norman Lindsay. _NEWLINE_Al seu torn, la Il\xc2\xb7lustraci\xc3\xb3 sense moral impl\xc3\xadcita de contes t\xc3\xa9 els seus grans representants en Beatrix Potter, J. de Brunhoff (creador de Babar) i A.A. Milne (pare de Winnie-the-Pooh). _NEWLINE_Entre els anomenats nous de la literatura infantil destaquen Lindgren, N\xc3\xb6stlinger, H\xc3\xa4rtling, Dahl, Sendak i Ende. Les seves obres introdueixen el concepte de vida \xc3\xadntima com a espai propi de la inf\xc3\xa0ncia i una fantasia que no es justifica en el m\xc3\xb3n emp\xc3\xadric. El capgirament del conte infantil naixer\xc3\xa0 de l\'enginy de Gianni Rodari._NEWLINE_A Catalunya, l\'editorial La Galera va donar t\xc3\xadtols de rellev\xc3\xa0ncia, com s\xc3\xb3n El zoo d\'en Pitus, de Sebasti\xc3\xa0 Sorribas, o La colla dels deu, de Joaquim Carb\xc3\xb3.'